Lo termin pseudosciencia (d'o griego pseudo, ψεύδω, "falso" y d'o latín scientia "sciencia") s'aplica a totz aquells estudeos que, con pretensión d'estar scientificos, trencan bell prencipio d'a filosofía d'a sciencia u d'o metodo scientifico. Per tanto, pseudoscientifico tiene lo sentiu de pretendidament scientifico, y la pseudosciencia sería lo conchunto de conoixencias que tienen la pretensión d'estar scientificas y se presientan como tals, pero no siguen lo metodo scientifico.